Színelmélet 3.

Fogalomtár

**Forrás**: Pehle, Wolfgang: Gestalten mit Farbe, Form und Schrift. 2. Auflage. Verlag Europa-Lehrmittel, 2017. ISBN: 978-3-8085-4424-2

**Fordította**: InterContact Budapest Kft.

A kéziratban található, külön forrásmegjelölést nem tartalmazó képek és ábrák az eredeti forrásanyagból származnak.

|  |  |
| --- | --- |
| **Fogalomtár szerzője:** | Albrecht Gyula |
| **Fogalomtár szakmai lektora:** | Kovács László Zoltán |
| **Iskolai felhasználási cél:** | Építőipar/Festő, mázoló, tapétázó/Falfelületek festése, díszítése |
| **Évfolyam:** | 10,11. évfolyam |
| **Óraszám:** | 2 óra |

|  |  |  |
| --- | --- | --- |
| **Sorszám** | **Fogalom** | **Definíció** |
| 1. | Szubtrakció | Kivonás. |
| 2. | Szubtrahálódik | Kivonódik. |
| 3. | Szubtraktív-korlátlan keverés | Színes szűrőkkel kivonunk a fehér fényből különböző tartományokat, egészen addig (korlátlanul), míg a fehér fény vetített képe fekete nem lesz. |
| 4. | Addíció | Összeadás. |
| 5. | Additív-részarányos keverés | Ebben az esetben apró színes részek, apró festékpontok, egyesülnek egy egésszé, és új színt alkotnak. |
| 6. | Spektrumszínek | Szivárványszínek: a napfény felbontásából származó tiszta színek, sorrendben: vörös - narancs - sárga - zöld - kék - ibolya. A bíbor nem szerepel a szivárvány színei között. |
| 7. | Festékpaszta | Vízben, oldószerben, vagy kötőanyagban elkevert, bedörzsölt színezésre alkalmas pigmentek. |
| 8. | Raszternyomás | A nyomtatási folyamatot raszternyomásnak nevezzük, mivel a pontok egymás mellet helyezkednek el. Fotótechnikai (hagyományos) feldolgozásnál a képet apró színes pontokra bontják rácsozási eljárással, más néven raszterezéssel. |
| 9. | Organikus festékanyagok, pigmentek | Szerves eredetű pigmentek, festékanyagok. A kezdetleges organikus pigmentek tartalmaztak állati vagy növényi összetevőket. Manapság szintetikus pigmenteknek is nevezzük, mert alapvetően szénből készülnek. Tiszta szenet csak a szénfekete pigment tartalmaz, minden más esetben szintetikus úton előállított piros, sárga, kék szín, mint összetevő szerepelhet benne. Másként szépített földfestékeknek nevezzük őket, mert nagy fajlagos felületű töltőanyagokra kicsapatott színezékekből készülnek. A színezék aránya maximum 1%. |
| 10. | Színezékek | Vízben és szerves oldószerekben oldható színezőanyagok, amelyek lehetnek természetes eredetűek, vagy mesterséges, szintetikus úton előállított, a természetes színezékektől alapvetően eltérő kémiai szerkezetű vegyületek. |
| 11. | Akvarell | Az akvarell festési technikával vízben oldódó, áttetsző lazúrfestékkel festenek úgynevezett akvarellpapírra, ami nagy szemcsés felületű. A festéket nagyon hígan viszik fel az általában előre benedvesített papírra, amelyen vagy kontúrokat töltenek ki vele vagy szabadon festenek. |
| 12. | Pointillista keverés | Ez egy olyan festési, színkeverési stílus, amelyben ecsetvonások helyett a különböző színű pontok felhasználásával létrehozzák az adott technikával, pontokkal készített munkát. Első ránézésre, főleg messziről nézve, nem feltűnőek, mintha a szerző normális módon festett volna művet, tájat, portrét. De amikor közelebb kerül hozzá, észreveszi, hogy a pontok kis színcsoportokat hoznak létre, amelyek a rajzok egészét alkotják. Közelről nézve azonban jelentés nélküli elemeknek tűnnek. Optikai színkeverésnek is nevezzük. |
| 13. | Additív-részarányos keverés | Színpörgettyűn, ha meghatározott körhányadokkal (színekkel) történő (összeadó) keverési módszer alapján alakult ki az additív-részhányados keverési fogalom. |
| 14. | Abszorpció | A fizikai szempontból vett abszorpció az elektromágneses sugárzás elnyelődése valamilyen anyagi közegben, például gázokban, folyadékokban, vagy szilárd anyagokban. |
| 15. | Remitál | Visszaküld. |
| 16. | Szubtrahálódik | Kivon, levon. Esetünkben a színes felületen a fehér fény elektromágneses sugárzásának egy része elnyelődik (abszorbeállódik), fényenergia szubtrahálódik (kivonódik). |
| 17. | Szubtraktív-korlátozott színkeverés | A festett felületen a pigmentek egymás mellett és felett helyezkednek el és a végbemenő elnyelődés miatt a beeső fényhez képest egyre kevesebb fényt küldenek vissza. A kevert színek ezáltal tompábbak, sötétebbek és barnábbak lesznek. A pigmentek keverése esetén sötétszürke jön, jöhet létre, de semmiképp sem fekete. |
| 18. | Szisztematikus | Állandóan ismétlődő, rendszeres, módszeres. |
| 19. | Spektrumszínek | Színkép, a prizmával felbontott fény színsora. Szivárványszínek: a napfény felbontásából származó tiszta színek, sorrendben: vörös - narancs - sárga - zöld - kék - ibolya. A bíbor nem szerepel a szivárvány színei között. |
| 20. | Komplementer színek | A komplementer vagy kiegészítő színek nem mások, mint a színkörön egymással szemben elhelyezkedő színek. Pl.: kék és narancs, sárga és lila vagy piros és zöld. |
| 21. | Kontraszt | Szembetűnő különbség, éles eltérés. A kontraszt a fényerő vagy a szín különbsége, amely megkülönböztethetővé teszi a körülöttünk lévő objektumot. A világ vizuális észlelésében a kontrasztot az objektum és az ugyanazon látómezőn belüli többi objektum színének és fényerejének különbsége határozza meg. |
| 22. | Johann Wolfgang von Goethe | Johann Wolfgang von Goethe (1749 – 1832) német költő, drámaíró, regényíró, tudós, államférfi, színházi rendező, kritikus és amatőr művész, akit a modern kor legnagyobb német irodalmi alakjának tartanak. Goethe 1810-ben publikálta Színelméletét, amelyet legfontosabb munkájának tartott. |
| 23. | Primer színek | Elsődleges színek, amelyeket más színből nem lehet kikeveni: vörös, kék, sárga. |
| 24. | Szekunder színek | Másodlagos színek, amelyket az alapszínekből (vagy más néven elsődleges színekből, főszínekből) ki tudunk keverni. A sárgából és a pirosból lesz a narancssárga. A piros és kék összekeverésből lesz a lila szín. Kékből és sárgából pedig zöld színt kapunk. A harmadlagos színeket (vagy másként: másodrendű mellékszíneket), a másodlagos színekből (elsőrendű mellékszínekből) keverjük ki. Ezek: sárgásnarancs, vörösesnarancs, vörösesibolya, kékesibolya, kékeszöld, sárgászöld. |
| 25. | Definíció | A definíció latin eredetű szó, amelynek jelentése: „pontos meghatározás, amely valamely fogalom v. tárgy lényeges jegyeit tárja fel”. |
| 26. | Szubsztrátumok | Alapok. |
| 27. | Lecsapatás. Szépített földfestékek gyártása | Az eljárás során a nagy fajlagos felületű földfestékekre (pigmenteket) organikus, szerves eredetű színezékekkel "csapatnak" ami azt jelenti, hogy felületileg megszíneznek. Az eljárássorán a pigment megtartja a földfesték eredeti tulajdonságait, de a felülete a színezék színét kapja meg. Arányaiban 99-99,5 % földfesték, 1-0,5% színezék. Nem kopásállóak, színtartóak, felhasználásuk korlátozott! |
| 28. | Metaméria | Az a jelenség, amikor két színárnyalat egy adott megvilágításban egyformának tűnik, de más szögből nézve vagy eltérő fényviszonyok esetén már eltérnek egymástól. Fajtái: 1. Fényforrás metaméria, amikor az egyik fényforrás alatt egyezőnek látszó (azonos színinger-összetevőjű) minták egy másik fényforrás alatt különbözőnek látszanak. 2. Megfigyelő metaméria: oka a színlátás receptorok érzékenységi görbéinek egyénenkénti eltérése, ami miatt két mintát az egyik személy azonosnak, míg egy másik különbözőnek láthat. |
| 29. | Szortiment | Választék. |
| 30. | Világossági érték | A világossági, sötétségi értékek a színtest függőleges síkjában változnak. A fegfelső végpont a fehér a legalsó a fekete köztük a tiszta szürkéket találjuk. Ennek megfelelően a tarka színeknek is van világossági értéke, attól függően, hogy a színtestben hol helyezkedik el. |
| 31. | Természetes színek rendszere NCS | Munsell nevéhez fűződik. Albert Henry Munsell (1858–1918) amerikai festő, tanár. A színkört 20 egyenlő részre osztotta. |
| 32. | RGB rövidítés | A monitor-alapszínek R: red, vörös; G: green, zöld; B: blue, kék |
| 33. | Newton | Sir Isaac Newton (1643 - 1727) angol természettudós, a modern tudományosság egyik legjelentősebb előfutára, élete során a matematika, a csillagászat és a fizika terén is megalapozta mai ismereteinket. Optikai kutatásokat is végzett. Ő fedezte fel, hogy a prizmán megfigyelhető színek valójában az áthaladó fehér fény alkotóelemei, nem pedig a prizma fényt színező hatásának tudható be, valamint, hogy a fénynek részecske természete van. |