Mi a kommunikáció?

Kézirat

|  |  |
| --- | --- |
| **Kéziratíró:** | Rick Péter |
| **Kézirat szakmai lektora:** | Schiller Mariann |
| **Iskolai felhasználási cél:** | Közismeret / Magyar nyelvtan |
| **Évfolyam:** | 9. évfolyam |
| **Óraszám:** | 2 óra |

**TARTALOMJEGYZÉK**

[1 Mi a kommunikáció? 3](#_Toc102058022)

[1.1 Középszint 3](#_Toc102058023)

[1.1.1 ráhangoló feladat: Gondold végig, kivel kommunikáltál legutóbb! Miért történt ez a kommunikáció? 3](#_Toc102058024)

[1.2 gyakorló feladatok 9](#_Toc102058025)

[1.2.1 Feladat 1 - Gyűjtés 9](#_Toc102058026)

[1.2.2 Feladat 2 - Párosítás 9](#_Toc102058027)

[1.3 emelt szint 10](#_Toc102058028)

[1.3.1 Gyakorló feladat 12](#_Toc102058029)

[2 Ábrajegyzék: 13](#_Toc102058030)

# Mi a kommunikáció?

## Középszint

### ráhangoló feladat: Gondold végig, kivel kommunikáltál legutóbb! Miért történt ez a kommunikáció?

Mitől ember az ember? Meglepő lehet ez a kérdés egy kommunikációról szóló témakör elején, de a megválaszolásának sokkal nagyobb szerepe van a nyelvtantanulásban, mint elsőként gondolnád. Emberré válásunknak természetesen több feltétele is volt, mint például a felegyenesedés, a koponya (és így benne az agy) térfogatának megnövekedése vagy az eszközhasználatot elősegítő, szembefordítható hüvelykujjak, számunkra azonban (a nyelvtan tanulása során) mégis a nyelv kialakulása mint az emberré válás feltétele az izgalmasabb.

Nyelvtantanulmányaink során ennek a komplex jelrendszernek, a nyelvnek a használatát, vagyis az emberi kommunikációt vizsgáljuk, illetve annak egy számunkra nagy jelentőségű szeletét, a magyar nyelv rendszerét és működését. És hogy miért tesszük ezt? Hogy megismerhessük önmagunkat, emberlétünk alapjait, és ráismerjünk olyan folyamatokra, amelyek bennünk öntudatlanul is működnek. Miért köszönünk, amikor találkozunk valakivel? Miért azt mondjuk, hogy hídra, és nem azt, hogy hídre? Milyen logika és szabályok alapján épülnek fel a szavaink és a mondataink? Ezekre és hasonló kérdésekre keressük a választ a következő témakörökben és leckékben.

[illusztráció a kommunikációról]

1. *: Kommunikáció*

**A kommunikáció** fontossága abban rejlik, hogy **összeköti az embereket.** A gondolataink, a hétköznapjainkat irányító ötleteink csak saját magunknak elérhetőek, hacsak el nem mondjuk másoknak. És ugyanígy mi magunk sem halljuk más emberek gondolatait (kivéve persze, ha nagy hatalmú mágusok vagyunk). De képzeld el, milyen lenne egy napod, ha nem beszélhetnél senkivel! Ugye milyen bezártnak éreznéd magad? A kommunikáció **lehetőséget teremt arra, hogy** kapcsolatba kerüljünk másokkal, és **megosszuk a gondolatainkat a többi emberrel.** Ennek köszönhetően az emberi tudás nem korlátozódik az egyénre, hanem elérhetővé válik a közösség tagjai számára.

**Az emberi gondolkodás az egyénre jellemző folyamat, míg a kommunikáció közösségi tevékenység.** Ez ad lehetőséget olyan bonyolult együttélési berendezkedés létrehozására és fenntartására, amelyet társadalomnak nevezünk. Az állatvilágban is megfigyelhető, hogy azok az egyedek, amelyek közösségbe szerveződnek, eredményesebbek, több táplálékot tudnak szerezni, nagyobb biztonságban vannak. Ugyanígy igaz ez az emberre is – ha mindannyiunknak egyedül kellene megtermelnünk és feldolgoznunk az élelmiszert, amit megeszünk, valamint megépíteni az otthonunkat, és előállítani azokat az eszközöket, amelyeket használunk, nagy gondban lennénk.

Gene Roddenberry [ejtsd: dzsín rodenberi] amerikai forgatókönyvíró a 20. században megalkotott egy fiktív univerzumot, a Star Trek világát, amely több sci-fi sorozatnak és filmnek is az alapját adta. Ezek a jövőben játszódnak, amikor az emberiség más, intelligens élőlényekkel került már kapcsolatba. Ilyen kollektívát alkotnak például a borgok, aminek a tagjai elektronikus eszközöket ültetnek a testükbe, hogy érzékelésük és képességeik határait kiterjesszék. Ennek a technológiának köszönhetően minden borg-egyed tudata összekapcsolódik, és már nem is egyénként, hanem közösségileg gondolkodnak – az egyikőjük gondolata egyben az összes többi borg gondolata is. Éppen ezért nincs szükségük egymás közti kommunikációra sem, hiszen az egyik élőlény tapasztalatai azonnal a közösségévé válnak. (És ez jelenti a borg-lét hátrányát is: nincsenek egyének, és nincs egyediségre lehetőségük.) Ha emberek a borgokhoz hasonlóan közös tudattal rendelkeznének, nekik sem lenne szükségük kommunikációra.

[illusztráció a kommunikációról]

1. *: Borg*

**Információátadás** – így határozhatjuk meg talán a legtömörebben, hogy mi **a kommunikáció lényege.** Az pedig, hogy milyen módon történik meg az információátadás, igen szerteágazó lehet. **Történhet** például **szóban, ezt nevezzük beszédnek, de megvalósulhat akár kézmozdulatok használatával is** – így jön létre a siketek által használt jelnyelv. A következő leckék foglalkoznak azzal, hogy a kommunikáció különböző típusait, funkcióit és különféle megvalósulási lehetőségeit vizsgálják. Ebben a leckében pedig kísérletet teszünk arra, hogy általánosságban ragadjuk meg a kommunikáció fogalmát. Célunk, hogy megállapítsuk, melyek azok az elemek, amelyek szándéktól és megvalósulási formától függetlenül jellemzik a kommunikációs folyamatot.

**Roman Jakobson** [ejtsd: román jakobzon] 20. századi orosz nyelvész munkásságának tárgya szintén a kommunikáció vizsgálata volta kommunikációt vizsgálta. Megfigyelései során **hat** olyan **elemet különített el, amelyek jellemzően szerepet játszanak az** (elsősorban a szóbeli) **információcsere megvalósulásában. Ezt** a hat elemet rendszerbe foglalva **nevezzük** Jakobson-féle kommunikációs modellnek, vagy rövidebben **Jakobson-modellnek.**

[ábra a modellről]

1. *: Jakobson-modell*

* A feladó az információt átadó, azaz a közlő, a kezdeményező fél, a közlés elindítója.
* A címzett, a vevő, vagy fogadó fél, aki a közlés, az információ címzettje.
* Az üzenet, vagy közlemény, egyszerűen megnevezve az információ, amelyet a feladó egy bizonyos csatornán keresztül juttat el a címzetthez.
* A kódjel, illetve jelrendszer, egy eszköz, amellyel az információ továbbítható állapotba hozható.
* A kontaktuskapcsolatot, összeköttetést jelent.
* A kontextus egyfajta szövegkörnyezetet jelent a kommunikációs folyamatban.

A kommunikációs folyamat elindítója az a személy, aki valamilyen módon (például szóban vagy írásban) információt ad át egy másik félnek. **A kommunikációs modellben azt, aki éppen információt ad át, adónak nevezzük. Ez a megnevezés az általa betöltött szerepre** vonatkozik, vagyis az információközlőre, és nem a személyére. Ha például egy beszélgetésben többen vesznek részt, ezt a szerepet folyamatosan más és más tölti be – mindig az, aki éppen megszólal. Az adó szerepe független attól, hogy az illető milyen információt fogalmaz meg, és attól is, hogy milyen módon teszi azt. Lehetséges, hogy a kommunikáció éppen kérdésfeltevéssel kezdődik – ebben az esetben az adó azt az információt fogalmazza meg, hogy valamilyen információra van szüksége.

1

*A buszmegállóban egy fekete dzsekis lány áll, a telefonján éppen egy számot keres, a fülében headset. Észre sem veszi, ahogy odalép hozzá egy barna hajú fiú hátán egy sárga hátizsákkal, és a lány a zene miatt azt sem hallja, hogy a fiú megszólítja. A fiú emiatt elmosolyodik, és mutatóujjával megkocogtatja a lány vállát, aki erre kiveszi a fülest, és mosolyogva néz rá. A fiúnak így lehetősége van megkérdezni, hogy a busz, amelyre mindketten várnak, megáll-e a Petőfi hídnál.*

A fenti jelenetben egy kommunikációs folyamat kezdetét figyelhetjük meg. Azonban hogy pontosan mikor kezdődik meg a két fél, a lány és a fiú között ez a folyamat, bonyolultabb megállapítani, mint elsőre gondolnánk. A lány már önmagában azzal, hogy a megállóban áll, azt az információt közvetíti a világ felé, hogy a buszra vár, ennek köszönhetően feltételezheti a fiú, hogy tisztában van a busz menetrendjével. Ha a lány esetleg fel-alá járkál várakozás közben, arra következtethetünk, hogy türelmetlen, és már szívesen ülne a járművön.

[illusztráció a jelentről]

1. *: Kommunikációs helyzet*

**A világ felé történő információközlésünk folyamatosan, akár tudattalanul is megtörténik.** Kommunikáljuk aktuális hangulatunkat az arcjátékunkkal, kifejezhetjük zenei ízlésünket az öltözetünkkel, meggyőződésünknek vagy érdeklődési körünknek megfelelő kitűzőket hordhatunk, és annak is üzenetértéke lehet, ha megjelenünk egy nyilvános eseményen.

Visszatérve az előző jelenethez, a fiú első megszólalása a kommunikációs folyamat egyértelmű megkezdése. Ez a kezdeményezés azonban sikertelen, hiszen valós információközlés nem történik, mivel a lány nem hallja meg, hogy hozzá beszélnek. Kettőjük közötti valós, direkt információváltás akkor történik elsőként, amikor a fiú a lány vállához ér – tehát a váll megérintése közvetíti azt az információt a lány számára, hogy valaki beszélni szeretne vele. **Ebben a szituációban tehát az adó a fiú, amikor jelzi a lánynak, hogy megszólítaná, illetve amikor felteszi a kérdését.** Feltételezhetjük azonban, hogy a lány valamilyen választ fog adni a kérdésre, és **megszólalásakor** ő **válik az adóvá**.

A másik fél szerepét vevőnek nevezzük. Ezt a szerepet **a kommunikációs folyamatban az a személy** tölti be, **aki az információt fogadja**. Az adóhoz hasonlóan a vevő szerepe is cserélődik az információváltás során. Így például **egy beszélgetés során az tölti be a vevő szerepét, aki éppen hallgatja a beszélő felet.** Ha egy beszélgetésben kettőnél többen vesznek részt, többen is betölthetik egyszerre a vevő szerepét. Ugyanez az adóra kevésbé jellemző, hiszen ha egyszerre több ember beszél, érthetetlenné válik, amit mondanak.

2

*A pókhálósra töredezett járdán egy fiatal férfi sétál. A léptei egyenletesek, fekete sportcipőt visel. A tekintetét napszemüveg takarja, de arcán koncentráció látható. A fejét kissé balra biccentve tartja, ahogy a zebra felé közeledik. Mikor a lámpa oszlopához ér, a kezében tartott fehér bottal megütögeti, hogy tudja, meddig mehet biztonságosan. Pár pillanattal később a feje felett lévő jelzőlámpa zöldre vált, és ezzel egyidőben tompa sípoló hangot kezd hallatni.*

Annak ellenére, hogy a jelenetben nem történt személyközi kommunikáció, információátadás mégis végbement. A férfi, akiről néhány jel alapján azt feltételezhetjük, hogy látássérült vagy vak, onnan tudta, hogy az útra léphet, hogy meghallotta a közlekedési lámpa hangjelzését. Ez a sípolás számára azt az információt továbbította, hogy a járművek megálltak, és a gyalogosoknak biztonságos az átkelés.

[illusztráció a jelentről]

1. *: Komplex jelrendszer*

Ahhoz, hogy az adó az általa közölni kívánt információt ki tudja fejezni a vevőnek, különböző jeleket használ. Minél bonyolultabb az információ, annál komplexebb jelrendszerre van szüksége. Ezeknek **a kommunikáció során használt jeleknek a rendszerét kódnak nevezzük. A hétköznapi információközlés legalapvetőbb kódja az emberek által beszélt nyelv**, amelynek írásbeli **jelei a betűk, és** szóban megnyilvánuló jelei pedig **a beszédhangok**. Az utóbbi jelenetben viszont a lámpa hangja töltötte be a kód szerepét; azt az információt közölte a férfivel, hogy átkelhet a zebrán. (Ezzel a témával részletesebben *A nyelv mint jelrendszer* című lecke foglalkozik.)

A különböző kódok ismeretének kiemelkedő szerep jutott például a világháborúk idején. A technológia fejlődésével a szemben álló hatalmaknak egyre több lehetősége adódott arra, hogy hozzájussanak az ellenséges üzenetekhez, és így taktikai előnyre tegyenek szert. Annak érdekében, hogy ezt megakadályozzák, üzeneteiket titkos kódokká alakítva továbbították. Ha elég bonyolult volt a kód, nem számított, hogy ki jut hozzá, mivel csak az érthette meg, aki tisztában volt a kód működésével. Ezeknek a titkosításoknak nagy része a nyelv valamilyen logika alapján történő elváltoztatásával jöttek létre, és így valamelyest feltörhetőek voltak, de ez a legtöbb esetben igen nagy kihívást jelentett.

Napjainkban a *kódolás* vagy a *kóder* szavak újabb jelentést kapnak, hiszen a programozás szintén valamilyen kódnyelv használatával történik. Ez annak köszönhető, hogy a számítógépek bináris rendszerben működnek, és minden utasítást erre fordítanak át. A programozás során használt kódot azért használják, mert közelebb áll a számítógép alkalmazta bináris kódokhoz, így felgyorsul a kódok közti fordítás folyamata.

Az adó azt az információt, amelyet a kommunikáció során a vevőhöz juttat, jelek rendszerévé (például betűkké vagy hangokká) alakítja. Azt **a** konkrét **megnyilatkozást** (például mondatot

*A pókhálósra töredezett járdán egy fiatal férfi sétál. A léptei egyenletesek, fekete sportcipőt visel. A tekintetét napszemüveg takarja, de arcán koncentráció látható. A fejét kissé balra biccentve tartja, ahogy a zebra felé közeledik. Mikor a lámpa oszlopához ér, a kezében tartott fehér bottal megütögeti, hogy tudja, meddig mehet biztonságosan. Pár pillanattal később a feje felett lévő jelzőlámpa zöldre vált, és ezzel egyidőben tompa sípoló hangot kezd hallatni.*

Annak ellenére, hogy a jelenetben nem történt személyközi kommunikáció, információátadás mégis végbement. A férfi, akiről néhány jel alapján azt feltételezhetjük, hogy látássérült vagy vak, onnan tudta, hogy az útra léphet, hogy meghallotta a közlekedési lámpa hangjelzését. Ez a sípolás számára azt az információt továbbította, hogy a járművek megálltak, és a gyalogosoknak biztonságos az átkelés.

[illusztráció a jelentről]

1. *: Komplex jelrendszer*

Ahhoz, hogy az adó az általa közölni kívánt információt ki tudja fejezni a vevőnek, különböző jeleket használ. Minél bonyolultabb az információ, annál komplexebb jelrendszerre van szüksége. Ezeknek **a kommunikáció során használt jeleknek a rendszerét kódnak nevezzük. A hétköznapi információközlés legalapvetőbb kódja az emberek által beszélt nyelv**, amelynek írásbeli **jelei a betűk, és** szóban megnyilvánuló jelei pedig **a beszédhangok**. Az utóbbi jelenetben viszont a lámpa hangja töltötte be a kód szerepét; azt az információt közölte a férfivel, hogy átkelhet a zebrán. (Ezzel a témával részletesebben *A nyelv mint jelrendszer* című lecke foglalkozik.)

A különböző kódok ismeretének kiemelkedő szerep jutott például a világháborúk idején. A technológia fejlődésével a szemben álló hatalmaknak egyre több lehetősége adódott arra, hogy hozzájussanak az ellenséges üzenetekhez, és így taktikai előnyre tegyenek szert. Annak érdekében, hogy ezt megakadályozzák, üzeneteiket titkos kódokká alakítva továbbították. Ha elég bonyolult volt a kód, nem számított, hogy ki jut hozzá, mivel csak az érthette meg, aki tisztában volt a kód működésével. Ezeknek a titkosításoknak nagy része a nyelv valamilyen logika alapján történő elváltoztatásával jöttek létre, és így valamelyest feltörhetőek voltak, de ez a legtöbb esetben igen nagy kihívást jelentett.

Napjainkban a *kódolás* vagy a *kóder* szavak újabb jelentést kapnak, hiszen a programozás szintén valamilyen kódnyelv használatával történik. Ez annak köszönhető, hogy a számítógépek bináris rendszerben működnek, és minden utasítást erre fordítanak át. A programozás során használt kódot azért használják, mert közelebb áll a számítógép alkalmazta bináris kódokhoz, így felgyorsul a kódok közti fordítás folyamata.

Az adó azt az információt, amelyet a kommunikáció során a vevőhöz juttat, jelek rendszerévé (például betűkké vagy hangokká) alakítja. Azt **a** konkrét **megnyilatkozást** (például mondatot vagy kézjelek sorozatát)**, amely az** átadandó, megosztásra szánt **információt tartalmazza, üzenetnek nevezünk**. Az első jelenetben (a lány és a fiú találkozása a buszmegállóban) a fiú üzenete így szólhat:

4

*– Bocsi, nem tudod véletlenül, megáll a busz a Petőfinél?*

Az üzenet maga a mondat, ahogyan a fiú megfogalmazta az információt (illetve annak kérését), a kód pedig a nyelv, amelyen megalkotta a mondatot. Lehetséges, hogy a lány így válaszol:

*– Sorry, I don’t speak Hungarian.*

Ennél a megszólalásnál a lány válik az adóvá, a fiú a vevővé, viszont a kommunikáció csak akkor lesz sikeres, ha a fiú beszél angolul. A lány ugyanis egy olyan kódot választott, az angol nyelvet, amely eltér attól, amelyet elsőként a fiú alkalmazott, a magyartól. Feltételezi, hogy magyarul beszéltek hozzá, hiszen Magyarországon vannak, de üzenetében, az elhangzott angol mondatban meg is fogalmazza, hogy ismeretlen számára ez a kód.

A kommunikáció során átadott **üzenetet valamilyen közeg vagy eszköz továbbítja** az adó felől a vevőhöz. **Ezt csatornának nevezzük.** Személyes beszélgetés során az üzenet hangalapon születik meg, amelynek a közvetítő közege, vagyis csatornája a levegő, hiszen a hanghullámok abban terjednek. Írásbeli kommunikáció esetén az a felület fog csatornaként működni, amelyre a betűket rögzítik, például egy papírlap, vagy csatornaként értelmezhetjük a például a telefon kijelzőjét is.

5

[illusztráció a következő jelentről]

1. *: „csatorna”*

Jakobson modelljének öt tényezőjét tárgyaltuk eddig: az **adó**t, a **vevő**t, a **kód**ot, az **üzenet**et és a **csatorná**t. Ezek működése viszonylag könnyen megragadható, hiszen mindegyiknek létezik valamilyen módon fizikai formája. Jakobson azonban feltüntetett modelljében egy hatodik kommunikációs tényezőt is, amelynek jelentősége nehezebben megfogható.

*A lány becsukja maga mögött a terasz ajtaját, a helyére igazítja a függönyt, leül a szürke kanapéra, és bekapcsolja a tévét. A képernyőn egy pillanatig egy könnybe lábadt szemű hölgy látszik, majd egy bajszos férfi képe jelenik meg. Bordó inget hord, és elnagyolt, érzelmesnek szánt arcjátékkal azt mondja:*

*– Sosem vertelek, és nem is szerettelek volna.*

Mi történt a két műsorszereplő között? A tévénéző lány könnyen gondolhat arra, hogy a bajszos férfi valamilyen erőszakos tettet hajtott végre, amelyet utólag szeretne letagadni. Lemaradt ugyanis az előzményekről, amelyekből kiderül, hogy a férfi és a hölgy régóta szerelmesek egymásba, de éveken keresztül nem láthatták a másikat. A tévé bekapcsolása előtti pillanatokban találkoztak újra elsőként, és a hölgy azt mondta a bordó inges férfinek:

*– Ó, azt hittem, már rég kivertél a fejedből!*

Anélkül, hogy a kanapén ülő lány tisztában lenne a jelenet részleteivel, egészen másként értelmezheti a látottakat, mint ami a valóság. Éppen ezért hívta fel Jakobson a figyelmet arra, hogy **a kommunikáció fontos eleme a kontextus**, vagyis **az a közeg, amelyben az információcsere történik**. Ennek lényege tehát, hogy **az adó és vevő közti kommunikációt annak terében és idejében értelmezzük**, valamint hogy **a sikeres kommunikációhoz szükséges, hogy a résztvevők is tisztában legyenek a körülményekkel**. A második jelenetben a zebrához érkező férfi azért tudja a lámpa sípolását megfelelően értelmezni, mert azzal is tisztában van, hogy valóban egy gyalogos átkelőnél áll, más körülmények között lehetséges, hogy fel sem figyelt volna ugyanerre a hangra.

6

## gyakorló feladatok

### Feladat 1 - Gyűjtés

|  |  |
| --- | --- |
| **Feladat – Kitöltős** | |
| **Szint** | közép |
| **Utasítás** | Gyűjtsd ki a szövegből Jakobson kommunikációs modelljének tényezőit! |
|  | |
| **Válasz** | adó, vevő, kód, üzenet, csatorna, kontextus |

### Feladat 2 - Párosítás

|  |  |  |
| --- | --- | --- |
| **Feladat – Párosítás** | | |
| **Szint** | közép | |
| **Utasítás** | Párosítsd a Jakobson-modell tényezőit a meghatározásukkal! | |
| adó | | az adó meghatározása |
| vevő | | a kód meghatározása |
| kód | | az üzenet meghatározása a fogalomtárból |
| üzenet | | a csatorna meghatározása |
| csatorna | | a kontextus meghatározása |
| kontextus | | a vevő meghatározása |
|  | | |
| **Megerősítés jó válasz esetén** |  | |

## emelt szint

Láthatjuk, hogy **a kommunikáció meghatározza a mindennapjainkat**, olyan, **az emberre mint fajra kifejezetten jellemző magatartásforma**, amely nélkül el sem tudjuk képzelni az általunk megalkotott társadalom működését. Az egyén számára közel elkerülhetetlen, hogy valamilyen módon, valamilyen jelrendszert használva kapcsolatba ne lépjen a társadalom tagjaival. Éppen ezért nevezhető **a kommunikáció univerzális jellegű**nek, vagyis **minden emberre egyaránt jellemző**nek.

A szociológia (vagyis társadalomtudomány) egyre nagyobb figyelmet szentel az információnak, és azon folyamatok vizsgálatának, amelyek az információ előállítását és továbbítását célozzák. A 20. században a világháborúknak köszönhetően értékelődött fel jelentősen az információ lehető leggyorsabb eljuttatása a világ különböző területeire. Ez a folyamat serkentette azoknak a kommunikációs eszközöknek a feltalálását, amelyek modern változatainak használata mára hétköznapjaink szerves részévé váltak.

[illusztráció a kommunikációról]

1. *: „illusztáció a kommunikációról”*

Korunk közösségi berendezkedését **információs társadalomnak** is nevezzük, melynek **alapja, hogy a 21. század embere igényli, hogy tisztában legyen a világ történéseivel**, és ennek köszönhetően nagy mennyiségű információt fogad be nap mint nap. Ennek mértéke természetesen kultúrától, életkortól és egyéntől függően más és más, az emberiség egészére tekintve azonban mégis sokkal jellemzőbb, mint korunkat megelőzően bármikor. Hogy ez lehetővé váljon, rengeteg olyan munkahely és gazdasági tevékenység jött létre, amelynek célja kifejezetten az információ gyűjtése, feldolgozása és kezelése.

**A kommunikációval való foglalkozás interdiszciplináris jellegű**, vagyis mivel a mindennapjaink legkülönbözőbb területeit hatja át, **több különböző tudomány is foglalkozik a vizsgálatával**. Az interdiszciplináris szó jelentése ’tudományterületeken felüli’, olyan dolgokat jellemzünk e kifejezéssel, amelyeket több szakterület is vizsgál egyszerre.

A kommunikáció esetében ez ugyancsak teljesül. Elemzi a működését például a politológia, vagyis a politika tudománya, hiszen fontos, hogy a nyilvánosan felszólaló képviselők tudjanak úgy beszélni, hogy a közösségre a céljuknak megfelelő hatást gyakoroljanak.

Pszicholingvisztikának nevezzük a pszichológia és a nyelvészet közös területét, amely azt vizsgálja, milyen szervi-biológiai folyamatok teszik lehetővé az ember számára a nyelvhasználatot. Melyek a nyelvelsajátítás feltételei és szakaszai? Milyen betegségek befolyásolhatják az emberi kommunikációt, és hogyan gyógyíthatóak? Ezekre a kérdésekre a pszicholingvisztikának köszönhetően tudunk válaszolni.

Tudományos módon foglalkozik továbbá a kommunikáció működésével a pedagógia is, hiszen tudnia kell, mit és hogyan mondjanak a tanárok, hogy a tanulók tudáselsajátítását a leginkább támogassák. Jelentős témája a kommunikáció az irodalomtudománynak, a filozófiának, vagy akár a teológiának, a vallástudománynak is, ezen területek felsorolását pedig hosszasan lehetne folytatni.

### Gyakorló feladat

|  |  |
| --- | --- |
| **Feladat – Szóbeli** | |
| **Szint** | emelt |
| **Utasítás** | Fogalmazd meg önállóan, a saját szavaiddal, kerek mondatokban, mit jelent a kommunikáció univerzális jellege! |
|  | |
| **Válasz** | *egyéni* |

# Ábrajegyzék:

[**1. ábra**](#_heading=h.3znysh7) : Kommunikáció 1

[**2. ábra**](#_heading=h.2et92p0) : Borg 3

[**3. ábra**](#_heading=h.tyjcwt) : Jakobson-modell 3

[**4. ábra**](#_heading=h.3dy6vkm) : Kommunikációs helyzet 4

[**5. ábra**](#_heading=h.1t3h5sf) : Komplex jelrendszer 6

[**6. ábra**](#_heading=h.4d34og8) : „csatorna” 8

[**7. ábra**](#_heading=h.lnxbz9) : „illusztáció a kommunikációról” 11

**Az emberi gondolkodás az egyénre jellemző folyamat, míg a kommunikáció közösségi tevékenység.** Ez ad lehetőséget olyan bonyolult együttélési berendezkedés létrehozására és fenntartására, amelyet társadalomnak nevezünk. Az állatvilágban is megfigyelhető, hogy azok az egyedek, amelyek közösségbe szerveződnek, eredményesebbek, több táplálékot tudnak szerezni, nagyobb biztonságban vannak. Ugyanígy igaz ez az emberre is – ha mindannyiunknak egyedül kellene megtermelnünk és feldolgoznunk az élelmiszert, amit megeszünk, valamint megépíteni az otthonunkat, és előállítani azokat az eszközöket, amelyeket használunk, nagy gondban lennénk.